CELEX: 62021TN0415
Language: sl
Date: 2021-07-10 00:00:00
Title: Zadeva T-415/21: Tožba, vložena 10. julija 2021 – Banca Popolare di Bari/Komisija

4.10.2021   
            
            
               SL
            
            
               Uradni list Evropske unije
            
            
               C 401/13
            
         
      Tožba, vložena 10. julija 2021 – Banca Popolare di Bari/Komisija
      (Zadeva T-415/21)
      (2021/C 401/14)
      Jezik postopka: italijanščina
      
         Stranki
      
      
         Tožeča stranka: Banca Popolare di Bari SpA (Bari, Italija) (zastopniki: A. Zoppini, G. Roberti, I. Perego in G. Parisi, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  Uniji, ki jo zastopa Komisija, naloži, da tožeči stranki plača znesek 280 milijonov EUR zaradi premoženjske škode in ustrezen znesek za nadomestilo nepremoženjske škode, povzročene s Sklepom Komisije (EU) 2016/1208 z dne 23. decembra 2015 o državni pomoči SA.39451 (2015/C) (ex 2015/NN), ki jo je Italija dodelila banki Tercascondannare;
               
            
                  —
               
               
                  Komisiji naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: nezakonito ravnanje Komisije
                  
                              —
                           
                           
                              Tožeča stranka v zvezi s tem navaja, da je prišlo do dovolj resne kršitve glede na to, da Komisija pri sprejetju sklepa: ni imela nikakršne diskrecijske pravice, ker je člen 107(1) PDEU določba z neposrednim učinkom, natančna in brezpogojna; in je storila očitno napako pri presoji. Poleg tega se je Komisija oprla na nezadostne dokaza in je napačno razlagala sodno prakso Splošnega sodišča Evropske unije (sodba Italija in drugi/Komisija, T-98/16, T-196/16 in T-198/16) in Sodišča (sodba Komisija/Italija in drugi, C-425/19 P).
                           
                        
                              —
                           
                           
                              Določbe, kršene s sklepom, so določbe, ki posameznikom dajejo pravice, in je v nasprotju s svobodo gospodarske pobude in načelom dobrega upravljanja.
                           
                        
            
                  2.
               
               
                  Drugi tožbeni razlog: nepremoženjska in premoženjska škoda, ki je tožeči stranki nastala z nezakonitim ravnanjem Komisije
                  
                              —
                           
                           
                              Tožeča stranka v zvezi s tem navaja, da je sklep Komisije, ob neobstoju drugih mogočih dejavnikov, odločilen dejavnik, ki je privedel do tega, da so stranke izgubile zaupanje v banko in je s tem povzročil izgube; Komisija je preprečila projekt integracije Tercas in Caripe ter projekt intervencije Fondo Interbancario di Tutela dei Depositi (mednarodni sklad za zaščito depozitov, FITD).